Ο **Αντριάν Μανγκλάρ** (γαλλικά: Adrien Manglard),1695-1760, ήταν Γάλλος ζωγράφος, χαράκτης και συλλέκτης έργων τέχνης.

Ασχολήθηκε κυρίως με την τοπιογραφία και τη θαλασσογραφία και δραστηριοποιήθηκε στη Ρώμη, όπου και εγκαταστάθηκε στη νεότητά του.

Βιογραφικά στοιχεία
-------------------

Ο Αντριάν Μανγκλάρ γεννήθηκε στις 10 Μαρτίου 1695 στη Λυών και ήταν γιος ζωγράφου. Υπήρξε μαθητής του Άντριεν φαν ντερ Κάμπελ, Ολλανδού ζωγράφου τοπίων της Χρυσής ολλανδικής Εποχής που ζούσε στη Λυών και ήταν νονός του, μέσω του οποίου επηρεάστηκε από την ολλανδική τοπιογραφία και την ολλανδική τεχνοτροπία ζωγραφικής του 17ου αιώνα. 

Γύρω στο 1715, εγκαταστάθηκε στη Ρώμη, όπου επρόκειτο να περάσει το μεγαλύτερο μέρος της ζωής και της καριέρας του. Επηρεάστηκε από τα έργα του Κλωντ Λορραίν, από τον οποίο διατήρησε τα εφέ του φωτός και της προοπτικής και άντλησε επίσης μεγάλη έμπνευση από τον Σαλβατόρ Ρόζα.

Το 1734, ο Μανγκλάρ έγινε δεκτός στη Βασιλική Ακαδημία Ζωγραφικής και Γλυπτικής στο Παρίσι, στην οποία εισήχθη ως πλήρες μέλος το 1736. Το 1735, έγινε δεκτός ως μέλος στην συντεχνία καλλιτεχνών Ακαδημία Σαν Λούκα στη Ρώμη.

Στη συνέχεια ειδικεύτηκε στη θαλασσογραφία στο εργαστήριο του ζωγράφου Μπερναντίνο Φέρτζονι. Το ταλέντο του αναγνωρίστηκε νωρίς από τον γλύπτη Πιέρ Λε Γκρο, ο οποίος απέκτησε δύο από τις θαλασσογραφίες του πριν από το 1719. Χάρη στη δεξιότητά του στη σύνθεση, πριν το 1722 ήταν ήδη γνωστός. Εξέθεσε για πρώτη φορά το 1736. Έλαβε παραγγελίες από πολλές μεγάλες οικογένειες της εποχής στη Ρώμη, όπως η οικογένεια Ροσπιλιόζι, οι Κολόννα, ο Βίκτωρ Αμεδαίος Β΄ βασιλιάς της Σαρδηνίας και ο Φίλιππος δούκας της Πάρμα. Το 1757, ο τελευταίος του ανέθεσε 140 πίνακες τοπίων και θαλασσογραφιών για τα ανάκτορά του στην Πάρμα και το Κολορόνο.

Είναι επίσης γνωστός για τις τοιχογραφίες του, μεταξύ των οποίων σε δύο αίθουσες του Παλάτσο Κίτζι στη Ρώμη. Εκτός από ζωγράφος, ο Μανγκλάρ ήταν επίσης συλλέκτης έργων τέχνης.

*Το τέλος της καταιγίδας*, Μουσείο του Περιγκόρ, Περιγκέ
Ο πιο γνωστός μαθητής του ήταν ο Ζοζέφ Βερνέ, ο οποίος, κατά την άφιξή του στη Ρώμη, έγινε δεκτός από τον Μανγκλάρ στο εργαστήριό του και μυήθηκε στη ζωγραφική θαλασσογραφίας.

Τα έργο του σήμερα εκτίθεται σε ιδιωτικές συλλογές και μουσεία σε όλο τον κόσμο.

Πέθανε στη Ρώμη την 1η Αυγούστου 1760 σε ηλικία 65 ετών, διάσημος αλλά μόνος και χωρίς γνωστούς κληρονόμους. Στις 10 Σεπτεμβρίου, σε εφημερίδα της Λυών εμφανίστηκε η ακόλουθη αγγελία: «Ο Αντριάν Μανγκλάρ, ζωγράφος, με καταγωγή από τη Λυών, πέθανε πρόσφατα στη Ρώμη, όπου είχε εγκατασταθεί εδώ και πολύ καιρό. Ο Πρόξενος της Γαλλίας θα ήθελε να γνωστοποιηθούν όσοι από τους συγγενείς του έχουν δικαίωμα στην κληρονομιά του. Επικοινωνήστε με το συμβουλευτικό γραφείο». Κληρονόμος του εμφανίστηκε ο αδερφός του Πιέρ, που τότε κατοικούσε στο Παρίσι.

Επιλογή έργων
-------------

* Λιμάνι της Μεσογείου, (περ. 1740), Παλάτι του Βιλάνουφ, Βαρσοβία*Λιμάνι της Μεσογείου*, (περ. 1740), Παλάτι του Βιλάνουφ, Βαρσοβία
* Θαλασσογραφία της Νότιας Μεσογείου με βάρκες και πρόσωπα στο ηλιοβασίλεμα*Θαλασσογραφία της Νότιας Μεσογείου με βάρκες και πρόσωπα στο ηλιοβασίλεμα*
* Λιμάνι, Μουσείο Ιστορίας της Τέχνης (Βιέννη)*Λιμάνι*, Μουσείο Ιστορίας της Τέχνης (Βιέννη)
* Λιμάνι σε εκβολές ποταμού, Μουσείο Καλών Τεχνών της Βουδαπέστης*Λιμάνι σε εκβολές ποταμού*, Μουσείο Καλών Τεχνών της Βουδαπέστης
* Σκηνή σε μεσογειακό λιμάνι, (περ. 1758), ιδιωτική συλλογή*Σκηνή σε μεσογειακό λιμάνι*, (περ. 1758), ιδιωτική συλλογή
* Παράκτιο τοπίο με ψαράδες, ιδιωτική συλλογή*Παράκτιο τοπίο με ψαράδες*, ιδιωτική συλλογή
* Λιμάνι σε βραχώδη ακτή, Αγγλία*Λιμάνι σε βραχώδη ακτή*, Αγγλία
* Οροφή στο Παλάτσο Κίτζι στη Ρώμη, έργο του ΜανγκλάρΟροφή στο Παλάτσο Κίτζι στη Ρώμη, έργο του Μανγκλάρ

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αντριάν Μανγκλάρ** |

1. 1 2  (Ολλανδικά) *RKDartists*. rkd.nl/explore/artists/52315. Ανακτήθηκε στις 23  Αυγούστου 2017.
2. 1 2  «Benezit Dictionary of Artists» (Αγγλικά) Oxford University Press. 2006. B00115699. Ανακτήθηκε στις 9  Οκτωβρίου 2017. ISBN-13 978-0-19-977378-7.
3. 1 2  «Manglard, Adrien» 12  Ιανουαρίου 2018.
4. ↑  «Benezit Dictionary of Artists» (Αγγλικά) Oxford University Press. 2006. B00115699. Ανακτήθηκε στις 4  Ιουλίου 2018. ISBN-13 978-0-19-977378-7.
5. ↑  *artist list of the National Museum of Sweden*. 12  Φεβρουαρίου 2016. kulturnav.org/6b03fe68-f816-46c5-adb4-20b9cfef3f94. Ανακτήθηκε στις 25  Φεβρουαρίου 2016.
6. ↑  (Αγγλικά) *Union List of Artist Names*. 2  Νοεμβρίου 2017. 500025962. Ανακτήθηκε στις 14  Μαΐου 2019.
7. 1 2  *The Fine Art Archive*. cs.isabart.org/person/59884. Ανακτήθηκε στις 1  Απριλίου 2021.
8. ↑ . «askart.com/artist/Adrien\_Manglard».
9. ↑ . «peoplepill.com/people/adrien-manglard».
10. ↑ . «rkd.nl/en/explore/artists/Adrien Manglard».
11. ↑ . «artsandculture.google.com/entity/adrien-manglard».
12. ↑  Maddalo, Silvia (1982). *Adrien Manglard (1695-1760)* Multigrafica; University of Virginia*,* σελ. 19

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 42111056
* LCCN: n83150880
* ISNI: 0000 0001 1628 9601
* GND: 124508901
* SUDOC: 189106921
* BNF: cb149605137 (data)
* ULAN: 500025962
* KulturNav: id
* RKD: 52315

 |

 |